als_Latn dik_Latn sag_Latn
Këngëtari, aktori dhe garuesi i makinave, Jimmy Lin, vitin e kaluar postoi foto të tij duke mbajtur telefonin e shumëpritur të kompanisë Apple, iPhone 5c. Tani, ai ka postuar foto të tjera të telefonit inteligjent iPhone6.
Fotot tregojnë se iPhone 6 do të jetë më i madh se iPhone 5s. Sipas Lin, iPhone 6 do të vijë me ekranin 4.7 inç. Ai gjithashtu ka bërë të ditur në faqen e tij Weibo, se Apple ka vendosur butonin e ndezjes në anën e djathtë. Kjo ka qenë e bërë e ditur edhe më parë nga burime jozyrtare, dhe ka kuptim meqë është rritur madhësia e ekranit, kjo do të ndihmojë në mbajtjen dhe përdorimin më lehtë të telefonit.
Edhe dizajni i iPhone 6 do të jetë ndryshe nga paraardhësi i tij, do të jetë më i hollë dhe anësoret do të jenë më të lakuara. Ndërsa parametrat e këtij telefoni inteligjent nuk janë bërë të ditura akoma.
(Herë të lexuara: 454)
als_Latn als_Latn als_Latn als_Latn